Babelscape/SREDFM huggingface dataset:
Μίροσλαβ Βέρνερ

Ο Καθηγητής Δρ. Μίροσλαβ Βέρνερ, (γεννημένος 31 Οκτωβρίου του 1941 στο Μπρνο, είναι τσέχος αιγυπτιολόγος, ο οποίος ειδικεύεται στην ιστορία και αρχαιολογία του Αρχαίου Βασιλείου της αρχαίας Αιγύπτου. 

Ο Βέρνερ ήταν ο διευθυντής του Τσέχικου Ινστιτούτου Αιγυπτιολογίας (link) για δεκαεφτά χρόνια, και ήταν ο επικεφαλής των τσέχικων ανασκαφών στο Αμπουσίρ. Έχει επίσης σχετιστεί με τα πανεπιστήμια της Βιέννης και του Πανεπιστήμιο του Αμβούργου, όπως και με το Πανεπιστήμιο του Καρόλου στην Πράγα, και το Αμερικανικό Πανεπιστήμιου στο Κάιρο. 

Ο Δρ. Βέρνερ είναι ενεργός στο πεδίο των αρχαιολογικών ερευνών από το 1964, και έχει διενεργήσει ανασκαφές στο Αμπουσίρ από το 1976. Το 1998 ομάδα Τσέχων αρχαιολόγων από το Τσεχικό Ινστιτούτο Αιγυπτιολογίας υπό τον Βέρνερ ο τάφος του ανακάλυψε τον ασύλητο τάφο του Ιουφάα, ιερέα και διαχειριστή των παλατιών. 

Το 2005 ο Δρ. Βέρνερ έγινε ο διευθυντής του προγράμματος "Έρευνα του πολιτισμού της Αρχαίας Αιγύπτου". Το πρόγραμμα είχε διάρκεια από το 2005 ως το 2011, και είχε σκοπό να μελετήσει την εξέλιξη της αιγυπτιακής κοινωνίας ανά την ιστορία.
Βαλτοσλαβικές γλώσσες

thumb|Χάρτης με τα κράτη όπου μιλιούνται οι Βαλτοσλαβικές γλώσσες.
Οι Βαλτοσλαβικές γλώσσες είναι μια ομάδα των ινδοευρωπαϊκών γλωσσών. Διακρίνονται σε δύο κύριους κλάδους, τις Βαλτικές γλώσσες και τις Σλαβικές γλώσσες. Καταλαμβάνουν ένα μεγάλο μέρος της Ανατολικής Ευρώπης και της Βαλκανικής χερσονήσου και έχουν μεταξύ τους πολλά κοινά σημεία.

Υπήρξε μια περίοδος κοινής ανάπτυξης μεταξύ αυτών των δύο γλωσσικών ομάδων. Η Βαλτική και η σλαβική είναι οι πλησιέστερες αναγνωρίσιμες ομάδες μεταξύ όλων των ομάδων που υπάρχουν εντός της ινδοευρωπαϊκής γλωσσικής οικογένειας.
NHL

Το NHL ("National Hockey League", προφορά: "Νάσιοναλ Χόκεϊ Λιγκ", γαλλικά: "Ligue nationale de Hockey", LNH) είναι η διοργανώτρια αρχή του ομώνυμου πρωταθλήματος χόκεϊ επί πάγου των ΗΠΑ. Απαρτίζεται από 30 ομάδες, εκ των οποίων 23 βρίσκονται στις Ηνωμένες Πολιτείες και 7 στον Καναδά. Με έδρα στη Νέα Υόρκη, το πρωτάθλημα του NHL θεωρείται ότι είναι το κορυφαίο επαγγελματικό πρωτάθλημα χόκεϊ επί πάγου στον κόσμο, και ένα από τα σημαντικότερα αθλητικά επαγγελματικά πρωταθλήματα στις Ηνωμένες Πολιτείες και τον Καναδά. Το Κύπελλο Στάνλεϋ (Stanley Cup), το παλαιοτερο επαγγελματικό αθλητικό τρόπαιο στη Βόρεια Αμερική, απονέμεται κάθε χρόνο στην πρωταθλήτρια των πλέι-οφ στο τέλος κάθε αγωνιστικής περιόδου.
Λώρενς Λέσιγκ

Ο Λώρενς Λέσιγκ ("Lester Lawrence "Larry" Lessig III", 3 Ιουνίου 1961) είναι Αμερικανός ακαδημαϊκός και πολιτικός ακτιβιστής. 

Γεννήθηκε στις 3 Ιουνίου του 1961 στη μικρή πόλη Ράπιντ της Νότιας Ντακότας των Η.Π.Α.
Είναι υπέρμαχος της μείωσης των νομικών περιορισμών στην πνευματική ιδιοκτησία, στα εμπορικά σήματα και για το φάσμα των ραδιοσυχνοτήτων ιδιαίτερα στις εφαρμογές της τεχνολογίας.

Είναι διευθυντής του Κέντρου Ηθικής Έντμοντ Σάφρα του Πανεπιστημίου του Χάρβαρντ και καθηγητής στη Νομική σχολή του πανεπιστημίου. Μέλος της Αμερικανικής Ακαδημίας Τεχνών και Επιστημών και της Αμερικανικής Φιλοσοφικής Εταιρίας και έχει βραβευτεί πολλές φορές, συμπεριλαμβανομένων του βραβείου Ελευθερίας του Ιδρύματος του Ελεύθερου Λογισμικού και έχει επιλεχτεί σαν ένας από τους 50 μεγαλύτερους οραματιστές από το περιοδικό Scientific American . Προηγουμένως είχε διατελέσει καθηγητής της νομικής στο Πανεπιστήμιο Στάνφορντ και ιδρυτής του Κέντρου για το Διαδίκτυο και την Κοινωνία. Είναι επίσης ιδρυτικό μέλος του διοικητικού συμβουλίου των Creative Commons, ιδρυτής του ΜΚΟ Rootstrikers.
Είναι στις συμβουλευτικές επιτροπές της Democracy Cafe του Ιδρύματος Sunlight και στο Americans Elect . Πρώην μέλος του διοικητικού συμβουλίου του Ιδρύματος Ελεύθερου Λογισμικού, του Νομικού Κέντρου για την Ελευθερία του Λογισμικού και του Ιδρύματος Ηλεκτρονικού Μετώπου (Electronic Frontier Foundation).
Ηλίας Παπαηλιού

Ο Ηλίας Παπαηλιού (1882 - 20 Μαΐου 1960) ήταν Έλληνας νομικός.

Γεννήθηκε στον Πύργο Ηλείας και πέθανε στην Αθήνα. Διδάκτωρ της Νομικής Σχολής του Πανεπιστημίου της Αθηνών (1902). Δικηγόρος (1902-1907). Εισήλθε στον δικαστικό κλάδο το 1907. Αρεοπαγίτης το 1931. Πρόεδρος του Αρείου Πάγου (1948-1953). Υπουργός Δικαιοσύνης (6 Ιανουαρίου-23 Μαρτίου 1950) στην κυβέρνηση Ι. Θεοτόκη. Πέθανε τον Μάιο του 1960 και κηδεύτηκε σε στενό οικογενειακό κύκλο, χωρίς τιμές, σύμφωνα με την επιθυμία του.
ΦΦ ΝΤΟΣ

Η ΦΦ ΝΤΟΣ (ολλανδικά: Voetbalvereniging Door Oefening Sterk) ήταν ποδοσφαιρική ομάδα στην Ουτρέχτη της Ολλανδίας.
Κάστρο Παραλίου Άστρους

Το Κάστρο Παραλίου Άστρους είναι μεσαιωνικό κάστρο που βρίσκεται στην κορυφή του λόφου του Παραλίου Άστρους, λίγα χιλιόμετρα έξω από το Άστρος.

Ο χώρος του κάστρου, είναι ανοιχτός και επισκέψιμος καθ' όλη τη διάρκεια του χρόνου και ο επισκέπτης μπορεί να θαυμάσει τη θέα προς τον Αργολικό κόλπο, το Ναύπλιο και την πεδιάδα του Άστρους.
You Can't Do It Right

Το You Can't Do It Right είναι το έκτο κομμάτι του δίσκου "Stormbringer" του χαρντ ροκ συγκροτήματος Deep Purple, το οποίο κυκλοφόρησε και σε μορφή 7" σινγκλ βινυλίου τον Οκτώβριο του 1974 από τη δισκογραφική εταιρεία Warner Bros..
Τζάκομο ντα Λεντίνι

Ο Τζάκομο ντα Λεντίνι ("Giacomo da Lentini"), γνωστός και ως Τζάκοπο (ιλ) Νοτάρο ("Jacopo il Notaro"), ήταν Ιταλός ποιητής που έζησε τον 13ο αιώνα. Υπήρξε ένας από τους κυριότερους ποιητές της λεγόμενης σικελικής σχολής. Διετέλεσε γραμματικός («νοτάριος») στην αυλή του Αυτοκράτορα Φρειδερίκου Β΄ της Αγίας Ρωμαϊκής Αυτοκρατορίας του Γερμανικού `Εθνους και βασιλιά της Σικελίας.

Ο Τζάκομο ντα Λεντίνι είναι κυρίως γνωστός ως ο άνθρωπος στον οποίο αποδίδεται η εφεύρεση ενός νέου ποιητικού είδους, του σονέτου.

Η ποίησή του γράφηκε στη λογοτεχνική σικελική γλώσσα, αλλά διασώζεται μόνο στη μετάφρασή της στην τοσκανική γλώσσα. Αποτελεί μία προσαρμογή στην ιταλική των ποιημάτων των μεσαιωνικών τροβαδούρων και έχει ως θέμα της τον ευγενή, ιπποτικό έρωτα. Ο ντα Λεντίνι, όπως και άλλοι ποιητές της εποχής του, αλληλογραφούσε συχνά με άλλους ποιητές, κυκλοφορώντας ποιήματα σε χειρόγραφα και σχολιάζοντας άλλα. Από τους κυριότερους αλληλογράφους του ήταν ο Πιέτρο ντε λα Βίνια. Κάποια από τα σονέτα του παράχθηκαν σε "tenzone", μία συνεργατική μορφής ποιητικής δημιουργίας, στην οποία ένας ποιητής έγραφε ένα σονέτο και ένας άλλος του απαντούσε με ένα άλλο σονέτο. Ο ντα Λεντίνι συνεργαζόταν με αυτό τον τρόπο με τον Αββά του Τίβολι.
Ανατολικοί Σλάβοι

thumb|right|270px|

Οι Ανατολικοί Σλάβοι είναι ένα υποσύνολο σλαβικών λαών που μιλούν ανατολικές σλαβικές γλώσσες στην Ανατολική Ευρώπη. Κατά τον μεσαίωνα αποτελούσαν τον κύριο πληθυσμό του κράτους των Ρως, όπου τον 17ο εξελίχθηκαν στα σημερινά κράτη της Ρωσίας, της Λευκορωσίας και της Ουκρανίας, όπου αποτελούν και την πλειοψηφία του πληθυσμού.
Δυτικοί Σλάβοι

thumb|right|270px|

Οι Δυτικοί Σλάβοι είναι ένα υποσύνολο σλαβικών λαών που μιλούν δυτικές σλαβικές γλώσσες. Κατοικούν στην κεντρική Ευρώπη, τα κράτη στα οποία οι ανατολικοί σλάβοι αποτελούν την πλειοψηφία είναι η Πολωνία, η Τσεχία και Σλοβακία και σαν μειοψηφία κατοικούν στην ανατολική Γερμανία. Οι γλώσσες που μιλούν αντίστοιχα είναι η Πολωνική, η Τσεχική, η Σλοβακική και η Σορβική.
The Silent Wedding

Οι The Silent Wedding είναι heavy metal συγκρότημα το οποίο ιδρύθηκε το 2006 στην Αθήνα. Έχουν υπογράψει δισκογραφικό συμβόλαιο με την βελγική FYB Records. Μέχρι σήμερα έχουν 3 κυκλοφορίες. Ένα EP (2008), ένα single (2009) και ένα full length album (2013). Έχουν δώσει συναυλίες με συγκροτήματα όπως οι Firewind, Fates Warning , Visions of Atlantis και Maiden UniteD.
Γεώργιος Κατσαφάδος

Ο Γεώργιος Κατσαφάδος (Κοτράφι Λακωνίας 1904 – Αθήνα 1 Ιουλίου 1975) ήταν γιατρός και πολιτευτής, πρόεδρος Διαγνωστικού και Θεραπευτικού Ινστιτούτου Μεταξά Πειραιώς και πρόεδρος της Ελληνικής Αντικαρκινικής Εταιρείας.
Γουανάχα

To Γουανάχα (ισπανικά: "Guanaja") είναι νησί στην Καραϊβική, το οποίο ανήκει στην Ονδούρα. Είναι το δεύτερο μεγαλύτερο νησί του αρχιπελάγους Ίσλας ντε λα Μπαΐα μετά το Ροατάν από το οποίο απέχει 12 χιλιόμετρα. To νησί απέχει περίπου 70 χιλιόμετρα από τις βόρειες ακτές της Ονδούρας και ο κύριος οικισμός του νησιού είναι ο ομώνυμος οικισμός. Έχει έκταση 55,4 τ.χλμ. και πληθυσμό 4.535 κατοίκους (2001). 
Η κύρια πηγή εισοδήματος για τους νησιώτες είναι η αλιεία και ειδικότερα η αλιεία γαρίδας. Ο τουρισμός δεν είναι ιδιαίτερα αναπτυγμένος και περιορίζεται σε λίγα μικρά θέρετρα που εξυπηρετούν δύτες και ταξιδιώτες περιπέτειας.
Εδώμ

Η Ιδουμαία (εβραϊκά: אֱדוֹם, λατινικά: Idūmaea) ήταν ιστορική περιοχή κατοικημένη από Σημίτες, ευρισκόμενη νότια της Ιουδαίας και της Νεκράς Θάλασσας. Αναφέρεται στη Βίβλο ως Βασίλειο του Εδώμ, την 1η χιλιετία π.Χ. (Εποχή του Σιδήρου), ενώ στην Κλασική Αρχαιότητα, το όνομα «Ιδουμαία» χρησιμοποιείτο για μια μικρότερη έκταση γης στην ίδια περιοχή.

Οι κάτοικοί της, οι Εδωμίτες ή Ιδουμαίοι, ήταν αρχαίος σημιτικός λαός, νότιοι γείτονες των Μωαβιτών. Η χώρα τους, το Βασίλειο του Εδώμ, εκτεινόταν κυρίως ανατολικά της Αραβά. Σύμφωνα με τις Εβραϊκές Γραφές, ήταν απόγονοι του Ησαύ, ο οποίος ήταν αδελφός του Ιακώβ (Ισραήλ) και γιος του Ισαάκ. Το όνομα Εδώμ από το οποίο προέρχεται το όνομα «Ιδουμαία», σημαίνει κόκκινος στα Εβραϊκά, και ήταν το παρατσούκλι του Ησαύ, λόγω του κοκκινωπού του χρώματος.
Οκρούγκ Δυρραχίου

μικρογραφία|Χάρτης του Βασιλείου της Σερβίας, πριν τους Βαλκανικούς Πολέμους (βαθύ κόκκινο), και τα εδάφη που ήλεγχε ο σερβικός στρατός στο τέλος του Πολέμου (ανοικτό κόκκινο).
μικρογραφία|Πρώτη σελίδα της εφημερίδας "Πολίτικα" της 29 Νοεμβριου του 1912 με πληροφορίες σχετικά με την ίδρυση του Οκρούγκ Δυρραχίου
μικρογραφία|Ο Ιβαν Ίβανιτς
Η Οκρούγκ Δυρραχίου ("σερβικά : Драчки округ") ήταν διοικητική διαίρεση του Βασιλείου της Σερβίας από το 1912 έως το 1913. Η περιοχή καταλάμβανε τμήμα του εδάφους της σημερινής Αλβανίας που κατέλαβε στις 29 Νοεμβρίου 1912 η Σερβία από την Οθωμανική Αυτοκρατορία κατά τη διάρκεια του Α΄ Βαλκανικού Πολέμου. Διοικητικά είχε τέσσερις κομητείες ("σερβικά : срез"): Δυρραχίου, Lješ, Ελμπασάν και Τιράνων. Ο στρατός του Βασιλείου της Σερβίας αποχώρησε από το Δυρράχιο τον Απρίλιο του 1913.
Οκρούγκ Κοσσυφοπεδίου

μικρογραφία|Η Οκρούγκ στον χάρτη της Σερβίας
Η Οκρούγκ Κοσσυφοπεδίου ή Κοσόβου ("σερβικά: Косовски округ") είναι σημερινή διοικητική διαίρεση της Δημοκρατίας της Σερβίας που δεν αναγνωρίζεται από την αυτόνομη Δημοκρατία του Κοσσυφοπεδίου. Έχει πληθυσμό 672.292 κατοίκους και έκταση 3.095 τετραγωνικά χλμ., έδρα της είναι η Πρίστινα. Η διοικητική περιοχή περιλαμβάνει 10 δήμους και 393 οικισμούς.
Αβιάνο

Το Αβιάνο ("Aviano") είναι πόλη και έδρα δήμου (comune) της ΒΑ. Ιταλίας στην επαρχία Πορντενόνε της περιφέρειας Φρίουλι-Βενέτσια Τζούλια (Friuli-Venezia Giulia). Ο δήμος έχει έκταση 113,35 χμ² και πληθυσμό 9.085 κατοίκους (Ιανουάριος 2013). 

Η πόλη είναι γνωστή στην Ιταλία κυρίως για την περίφημη Αεροπορική Βάση του Αβιάνο. Στο Αβιάνο βρίσκεται επίσης το C.R.O. (Πρότυπο Ογκολογικό Κέντρο), το οποίο ασχολείται με την πρόληψη, τη διάγνωση, τη θεραπεία και την έρευνα για τον καρκίνο, ένα από τα λίγα στην Ιταλία και σημείο αναφοράς για την βορειοανατολική χώρα.
Οκρούγκ Οχρίδας

μικρογραφία|Η Οκρούγκ Οχρίδας στον χάρτη της Γιουγκοσλαβίας
Η Οκρούγκ Οχρίδας ("σερβικά : Охридски округ") ήταν διοικητική διαίρεση του Βασιλείου της Σερβίας και του Βασιλείου Σέρβων, Κροατών και Σλοβένων από τις 20 Νοεμβρίου 1913 έως το 1915 και από το 1918 έως το 1929.

Η περιοχή προσαρτήθηκε από την Οθωμανική Αυτοκρατορία στο Βασίλειο της Σερβίας με την Συνθήκη του Βουκουρεστίου το 1913 μετά τον Α΄ Βαλκανικό πόλεμο. Αρχικά η περιοχή της Οχρίδας διοικητικά εντάχτηκε στο Οκρούγκ Μπίτολας αλλά αποσπάστηκε σε νέα επαρχία με πρωτεύουσα την Οχρίδα και μεγαλύτερες πόλεις την Στρούγγα και την Ντέμπαρ.

Το 1916 όλη η Σερβία θα καταληφθεί από τις δυνάμεις της Αυστροουγγαρίας, Γερμανίας και τέλος της Βουλγαρίας όπου θα καταλάβει την περιοχή της Οχρίδας. Η Βουλγαρία θα δημιουργήσει μία νέα επαρχία λίγο μεγαλύτερη βασισμένη πάνω στην Σερβική. Το 1918 με την απελευθέρωση της Σερβίας θα επανέλθει η προηγούμενη διοικητική διαίρεση έως το 1929 στα πλαίσια του Βασίλειου της Γιουγκοσλαβίας θα αποτελέσει τμήμα της Μπανόβινας του Βαρδάρη.
Οκρούγκ Πρίζρεν

μικρογραφία|Η Οκρούγκ Πρίζρεν στον χάρτη της Σερβίας
Η Οκρούγκ Πρίζρεν ("σερβικά: Косовски округ, αλβανικά : Distrikti i Prizrenit") είναι σημερινή διοικητική διαίρεση της Δημοκρατίας της Σερβίας στο Κόσοβο που δεν αναγνωρίζεται από την αυτόνομη Δημοκρατία του Κοσσυφοπεδίου. Σύμφωνα με την απογραφή του 2002 έχει 376,085 κατοίκους κι έκταση 1.902 τετραγωνικά χλμ, πρωτεύουσα της διοικητικής περιοχής είναι η Πρίζρεν.
Πιτυοφάγος

Ο Πιτυοφάγος "(Pityophagus)" είναι γένος εντόμων της τάξης των κολεοπτέρων και ανήκει στην οικογένεια των Nitidulidae. Το γένος "Pityophagus" εκπροσωπείται στην Ευρώπη με τρία είδη. Συναντάμε το είδος "Pityophagus laevior" γύρο την δυτική και κεντρική Μεσόγειο, και μέχρι τώρα δεν βρέθηκε στην Ελλάδα. Τα άλλα ευρωπαϊκά είδη του γένους, o "Pityophagus ferrugineus" και o "Pityophagus querqus" συναντάμε και στην Ελλάδα. Έξω από την Ευρώπη υπάρχουν άλλα τρία είδη.
Οκρούγκ Ζβετσάνσκι

μικρογραφία|Η Οκρούγκ Ζβετσάνσκι στον χάρτη διοικητικής διαίρεσης της Γιουγκοσλαβίας
Η Οκρούγκ Ζβετσάνσκι ("σερβικά: Звечански округ") ήταν διοικητική διαίρεση του Βασίλειου της Σερβίας και της Γιουγκοσλαβίας στο Κόσοβο από το 1913 έως το 1922. Πρωτεύουσα ήταν η Κόσοβσκα Μιτρόβιτσα.
Παναγιώτης Βλαχάκος

Ο Παναγιώτης Βλαχάκος (Πειραιάς, 19 Σεπτεμβρίου 1964 - Ίμια, 31 Ιανουαρίου 1996) ήταν αξιωματικός του Ελληνικού Πολεμικού Ναυτικού, που έχασε τη ζωή του τον Ιανουάριο του 1996 κατά τη διάρκεια της κρίσης στα Ίμια, εκτελώντας διατεταγμένη αποστολή αναγνωρίσεως.
Ούτιλα

To Ούτιλα (ισπανικά: "Útila") είναι νησί στην Καραϊβική, το οποίο ανήκει στην Ονδούρα. Είναι το τρίτο μεγαλύτερο νησί του αρχιπελάγους Ίσλας ντε λα Μπαΐα μετά το Ροατάν και το Γουανάχα. Κύριος οικισμός του νησιού είναι ο ομώνυμος οικισμός. Έχει έκταση 49,3 τ.χλμ. και πληθυσμό περίπου 3.000 κατοίκους.
Καντόνι του Άαργκαου

Το Καντόνι του Άαργκαου (γερμανικά: Aargau, γαλλικά: Argovie), αναφερόμενο, ιδίως παλαιότερα, και με την εξελληνισμένη ονομασία Αργοβία, είναι ένα από τα καντόνια (αυτόνομες διοικητικές περιφέρειες) της Ελβετίας. Πήρε το όνομά του από τον ποταμό Άαρ, ο οποίος το διαρρέει ("Aar-gau" = «επαρχία του Άαρ»). Είναι ένα από τα βορειότερα και πλέον πυκνοκατοικημένα καντόνια της Ελβετίας, με πληθυσμό 627.893 κατοίκους (το 2012) και έκταση 1.403,7 τετρ. χιλιόμετρα.
Μαλάλα Γιουσαφζάι

Η Μαλάλα Γιουσαφζάι ("Malala Yousafzai", Παστούν: ملاله یوسفزۍ, Ουρντού: ملالہ یوسف زئی) είναι μία νεαρή κοπέλα από τo Πακιστάν που αγωνίζεται για το δικαίωμα των κοριτσιών στην εκπαίδευση στη χώρα της.
Αβίζ

Το Αβίζ ("Avize"), είναι κωμόπολη και έδρα κοινότητας της ΒΑ. Γαλλίας, στο νομό Μαρν (Marne) της περιοχής Γκραντ-Εστ - ως το 2015 ανήκε στην περιοχή Καμπανία-Αρδέννες (Champagne-Ardenne). Η κοινότητα έχει έκταση 7,62 χμ² και πληθυσμό 1.755 κατοίκους (2011), με πυκνότητα 230 κατοίκους ανά χμ². Ο κάτοικος της πόλης ονομάζεται "Αβιζουά(ζ)" (" Avizois-(es)"). 

Η κωμόπολη φημίζεται για τους εκτεταμένους αμπελώνες της και την παραγωγή εξαιρετικής ποιότητας καμπανίτη οίνου (σαμπάνιας).
Βασίλης Καραπατάκης

Ο Βασίλης Καραπατάκης (1922 - 1974) ήταν Έλληνας συνθέτης, μπουζουξής και τραγουδιστής.
Στενά Ναρούτο

thumb|Τα στενά Ναρούτο και η Γέφυρα Οναρούτο, άποψη από το Αβάτζι με τη ροή από τα δεξιά προς τα αριστερά
thumb|Οι δίνες του Ναρούτο φωτογραφημένες από μία από τις τουριστικές βάρκες που λειτουργούν στα στενά.
Τα Στενά Ναρούτο (αγγλικά: "Naruto Strait", " Naruto-kaikyō") είναι ένας πορθμός ανάμεσα στο νησί Αβάτζι και στο Σικόκου της Ιαπωνίας. Συνδέει το ανατολικό μέρος (Χαρίμα Νάντα) της Εσωτερικής Θάλασσας της Ιαπωνίας μέσω του πορθμού Κίι με τον Ειρηνικό ωκεανό. Τα Στενά Ναρούτο έχουν πλάτος στο στενότερο σημείο τους 1,3 χιλιόμετρα.

Το γνωστότερο χαρακτηριστικό των Στενών Ναρούτο είναι οι παλιρροιακές δίνες τους (鳴門の渦潮, "Naruto no Uzushio"): Η παλίρροια κινεί μεγάλους όγκους νερού μέσα και έξω από την Εσωτερική Θάλασσα δύο φορές την ημέρα, με διαφορά της θαλάσσιας στάθμης έως 1,5 μέτρου. Εξαιτίας του μικρού πλάτους των στενών, το νερό κινείται με ταχύτητες 13 ως 15 χιλιόμετρα την ώρα 4 φορές το εικοσιτετράωρο. Κατά την πανσέληνο και τη νέα σελήνη, η ταχύτητα του νερού μπορεί να φθάσει ακόμα και τα 20 χιλιόμετρα την ώρα, δημιουργώντας δίνες διαμέτρου μέχρι και 20 μέτρων.

Το ρεύμα των Στενών Ναρούτο είναι το ταχύτερο όλων των θαλασσών της Ιαπωνίας και το τέταρτο ταχύτερο παγκοσμίως, μετά το Σάλτστράουμεν και το Μάελστρομ στη Νορβηγία, και τη δίνη Ολντ Σόου στο Νιου Μπράνσγουικ.
Αβάτζι

thumb|right|155px|Η θέση του νησιού Αβάτζι
Το Αβάτζι (, "Awaji-shima") είναι νησί της Ιαπωνίας, το μεγαλύτερο από όσα βρίσκονται στη λεγόμενη Εσωτερική Θάλασσα της Ιαπωνίας που σχηματίζεται ανάμεσα στα νησιά Χονσού και Σικόκου. Το Αβάτζι έχει έκταση 592,6 τ.χλμ. (ίση δηλαδή με αυτή της Κέρκυρας) και πληθυσμό 157.000 κατοίκους το 2005. Διοικητικά ανήκει στον Νομό Χυόγκο. Η ονομασία του νησιού προέρχεται από τον ρόλο του ως πέρασμα, αφού σημαίνει «ο δρόμος προς την (παλαιά επαρχία) Άβα».
Οκρούγκ Κολουμπάρα

μικρογραφία|Η διοικητική περιοχή της Κολουμπάρα στον χάρτη της Σερβίας
Η Οκρούγκ Κολουμπάρα ("σερβικά : Колубарски округ") είναι διοικητική διαίρεση, διοικητική περιοχή, της Δημοκρατίας της Σερβίας. Βρίσκεται στην κεντρική Σερβία, έχει πληθυσμό 174.228 κατοίκους. Το διοικητικό κέντρο της είναι το Βάλιεβο που βρίσκεται στις όχθες του ποταμού Κολουμπάρα. Έχει έκταση 2,474 τετραγωνικά χλμ, επτά δήμους και 211 οικισμούς ή χωριά.
Ηλεκτρονιακό ζεύγος

[[Διάγραμμα μοριακών τροχιακών|Διαγράμματα μοριακών τροχιακών]] που απεικονίζουν έναν ομοιοπολικό δεσμό (αριστερά) και έναν πολωμένο ομοιοπολικό δεσμό (δεξιά) σε ένα [[διατομικό μόριο]]. Και στις δυο περιπτώσεις ο χημικός δεσμός δημιουργείται με το σχηματισμό ενός ηλεκτρονιακού δεσμού.

Ηλεκτρονιακό ζεύγος ή ζεύγος κατά Λιούις ονομάζονται, στη χημεία, δύο (2) ηλεκτρόνια που καταλαμβάνουν το ίδιο τροχιακό, αλλά έχουν αντίθετα σπιν. Η έννοια του ηλεκτρονιακού ζεύγους εισήχθηκε το 1916 σε έγγραφο του Γκίλμπερτ Λιούις ("Gilbert N. Lewis") 

Επειδή τα ηλεκτρόνια είναι φερμιόνια, η απαγορευτική αρχή του Πάουλι απαγορεύει αυτά τα σωματίδια να έχουν ακριβώς την ίδια τετράδα κβαντικών αριθμών. Γι' αυτό μπορούν να καταλάβουν το ίδιοτροχιακό, οπότε έχουν ιδιους τους πρώτους τρεις (3) κβαντικούς αριθμούς, μόνο αν διαφέρουν στον τέταρτο κβαντικό αριθμό, δηλαδή τον κβαντικό αριθμό σπιν. Αυτό περιορίζει το μέγιστο αριθμό ηλεκτρονίων στο ίδιο τροχιακό σε ακριβώς δύο (2). 

Το ζευγάρωμα των σπιν είναι συχνά ενεργειακά ευνοϊκό και γι' αυτόν το ρόλο τα ηλεκτρονιακά ζεύγη παίζουν έναν πολύ σημαντικό ρόλο στη χημεία, γιατί μπορούν:
# Να σχηματίσουν έναν χημικό δεσμό μεταξύ δύο ατόμων.
# Να σχηματίσουν ένα μονήρες ζεύγος σε ένα άτομο.

Επειδή τα σπιν είναι ζευγαρωμένα, η μαγνητική ροπή των ηλεκτρονίων αλληλακυρώνεται και η συνεισφορά του ηλεκτρονιακού ζεύγους στις μαγνητικές ιδιότητες θα είναι γενικά μηδενική, και ένα χημικό είδος που περιέχει μόνο ηλεκτρονιακά ζεύγη είναι ένα διαμαγνητικό.

Παρόλο που μια ισχυρή τάση για ζευγάρωμα των ηλεκτρονίων παρατηρείται στη χημεία, είναι επίσης πιθανό ότι τα ηλεκτρόνια μπορεί να υπάρχουν και ως μονήρη ηλεκτρόνια (δηλαδή αζευγάρωτα ηλεκτρόνια).

Στην περίπτωση τής μεταλλικής δεσμολογίας οι μαγνητικές ροπές επίσης αντισταθμίζονται σε μεγάλο βαθμό, αλλά η δεσμολογία είναι πιο κοινή, ώστε τα ανεξάρτητα ζεύγη ηλεκτρονίων δεν μπορούν να διαχωριστούν και είναι καλύτερα να θεωρηθούν τα ελεύθερα ηλεκτρόνια ως ενας συλλογικός «ωκεανός ηλεκτρονίων».

Μια πολύ ειδική περίπτωση σχηματισμού ενός ηλεκτρονιακού ζεύγους υπάρχει στην υπεραγωγιμότητα: ο σχηματισμός των ζευγών Κούπερ ("Cooper pairs").
Δεσμός π

right|thumb|350px|Ηλεκτρονιακά ατομικά και μοριακά τροχιακά, που δείχνουν ένα δεσμό π στο κάτω δεξιά τμήμα της εικόνας.
thumb|right|Δυο p τροχιακά που σχηματίζουν δεσμό π

Δεσμός π, στη χημεία, είναι ομοιοπολικός χημικός δεσμός, στον οποίο επικαλύπτονται πλευρικά δυο λοβοί από το καθένα ατομικό τροχιακό των δυο ατόμων που παίρνουν μέρος στο δεσμό αυτό. Κάθε ένα από αυτά τα ατομικά τροχιακά έχει την τιμή 0 σε ένα μοιρασμένο κομβικό επίπεδο, όταν περνά από τους πυρήνες των συνδεδεμένων ατόμων. Το ίδιο επίπεδο έχει επίσης ένα κομβικό επίπεδο για το μοριακό τροχιακό του δεσμού π.

Το ελληνικό γράμμα π αναφέρεται στα p τροχιακά, εφόσον η τροχιακή συμμετρία του δεσμού π είναι η ίδια όπου του p τροχιακού, όταν βλέπεται προς τα κάτω σε σχέση με το δεσμικό άξονα. Τα p τροχιακά συχνά σχηματίζουν δεσμούς π, ενώ και τα d τροχιακά μπορούν επίσης να σχηματίσουν δεσμό π, μια μορφή που αποτελεί τη βάση των διαμεταλλικών πολλαπλών δεσμών.

Οι δεσμοί π είναι συνήθως ασθενέστεροι από τους δεσμούς σ. Στο διπλό δεσμό C-C, δηλαδή στο δεσμό C=C, η ενέργεια δεσμού είναι λιγότερο από διπλάσια από την αντίστοιχη ενέργεια ενός απλό δεσμό C-C. Αυτό οδηγεί στο συμπέρασμα ότι η επικάλυψη των p τροχιακών, για να σχηματίσουν μοριακά τροχιακά, είναι ένας ασθενέστερος δεσμός, σε σύγκριση με την αντίστοιχη επικάλυψη όπου μετέχουν s τροχιακά, για να σχηματίσουν μοριακά τροχιακά. Από τη σκοπιά της Κβαντομηχανικής, αυτή η (σχετική) αδυναμία του δεσμού π εξηγείται με τη σημαντικά μικρότερη επικάλυψη μεταξύ των p τροχιακών που σχηματίζουν το δεσμό π, εξαιτίας του παράλληλου προσανατολισμού τους. Η αντίστοιχη επικάλυψη είναι πιο πυκνή στους δεσμούς σ, στους οποίους σχηματίζονται δεσμικά τροχιακά κατευθείαν ανάμεσα στους πυρήνες των συνδεδεμένων ατόμων, με αποτέλεσμα τη μεγαλύτερη επικάλυψη και πιο ισχυρούς δεσμούς σ.

Οι δεσμοί π είναι αποτέλεσμα επικάλυψης ατομικών τροχιακών που βρίσκονται σε επαφή μέσω δυο περιοχών επικάλυψης. Οι δεσμοί π είναι πιο διάχυτοι δεσμοί σε σχέση με τους δεσμούς σ. Τα ηλεκτρόνια στους δεσμούς π ονομάζονται μερικές φορές ως «π ηλεκτρόνια». Τα μοριακά τμήματα που ενώνονται από ένα δεσμό π δεν μπορούν να περιστραφούν γύρω από το δεσμό χωρίς τη διάσπαση του δεσμού π, γιατί η περιστροφή περιλαμβάνει την καταστροφή του οριζόντιου προσανατολισμού των p τροχιακών, που είναι απαραίτητη προϋπόθεση του σχηματισμού και της διατήρησης των δεσμών π.

Για ομοπύρηνα διατομικά μόρια, τα δεσμικά μοριακά τροχιακά π έχουν μόνο ένα κομβικό επίπεδο που διέρχεται διαμέσου των συνδεδεμένων ατόμων, και κανένα κομβικό επίπεδο μεταξύ των συνδεδεμένων ατόμων. Ο αντίστοιχος αντιδεσμός, δηλαδή το μοριακό τροχιακό π*, ορίζεται από την παρουσία ενός πρόσθετου κομβικού επιπέδου μεταξύ αυτών των δυο συνδεδεμένων ατόμων.
Νάρδος

Ο Νάρδος είναι γένος φυτών της οικογένειας των αγρωστιδών με μοναδικό είδος το "Nardus stricta" (Νάρδος ο σφικτός). Εξαπλώνεται στην Ευρασία, τη Β. Αφρική και την ΝΑ Βόρεια Αμερική. Είναι αυτόχθονο αυτοφυές μέλος της Ελληνικής χλωρίδας με ευρεία εξάπλωση στην ηπειρωτική Ελλάδα και την Πελοπόννησο.
Οκρούγκ Μπορ

μικρογραφία|Η διοικητική περιοχή της Μπορ στον χάρτη της Σερβίας
Η Οκρούγκ Μπορ ("σερβικά : Борски округ") είναι διοικητική διαίρεση, διοικητική περιοχή, της Δημοκρατίας της Σερβίας. Έχει πληθυσμό 123.848 κατοίκους (απογραφή του 2011) και έκταση 3.507 τετραγωνικά χλμ, διοικητικό κέντρο της περιοχής είναι η πόλη Μπορ. Η περιοχή είναι κυρίως αγροτική, έχει ορυχεία χαλκού και χρυσού, το 33% του εδάφους της είναι πεδινό ενώ το υπόλοιπο 67% είναι ορεινό.
Ρέσνα

Η Ρέσεν ή Ρέσνα ( [ˈrɛːsɛn]) είναι κωμόπολη στη νοτιοδυτική Βόρεια Μακεδονία, με περίπου 9.000 κατοίκους. Σχεδόν ισαπέχει από τη Μπίτολα και την Οχρίδα. Η κωμόπολη βρίσκεται σε υψόμετρο 850 μέτρων από τη στάθμη της θάλασσας, κοντά στη λίμνη Μεγάλη Πρέσπα. Η Ρέσεν είναι η μόνη κωμόπολη στην περιοχή της Πρέσπας και έδρα του Δήμου Ρέσεν.
Beatles For Sale

Beatles For Sale ονομάζεται το τέταρτο άλμπουμ του αγγλικού Ροκ συγκροτήματος "The Beatles". Κυκλοφόρησε στις 4 Δεκεμβρίου 1964 και σκαρφάλωσε στην κορυφή των τσαρτ της πατρίδας του συγκροτήματος, παραμένοντας εκεί για έντεκα εβδομάδες, ενώ διατηρήθηκε στο Top-20 για σχεδόν ένα χρόνο.
Δεν κυκλοφόρησε στην Αμερική, παρά μόνο σε επανέκδοση το 1987. Αντί αυτού, οκτώ από τα τραγούδια του δίσκου συμπεριλήφθηκαν στην κυκλοφορία "Beatles '65", το οποίο ανέβηκε στο # 1 του Billboard για εννέα εβδομάδες στις αρχές του 1965.
Help!

Help! είναι ο τίτλος του πέμπτου άλμπουμ του αγγλικού ροκ συγκροτήματος "The Beatles", το οποίο κυκλοφόρησε στις 6 Αυγούστου 1965 μέσω της δισκογραφικής εταιρείας "Parlophone" και σκαρφάλωσε στην κορυφή των τσαρτ της πατρίδας του συγκροτήματος, παραμένοντας εκεί για εννέα εβδομάδες.

Η βρετανική έκδοση του άλμπουμ περιέχει επτά κομμάτια που συμπεριλήφθηκαν στην ομώνυμη ταινία, ενώ η αντίστοιχη αμερικάνικη αποτελεί σάουντρακ της.

Το "Help!" κατατάχθηκε στην 331η θέση της λίστας με τα "500 καλύτερα άλμπουμ όλων των εποχών" του περιοδικού "Rolling Stone".
ΦΚ Τζαζ

thumb|170px|Το σήμα της ΦΚ Τζαζ έως το 2013.

Η ΦΚ Τζαζ (φινλανδικά: "FC Jazz") είναι ποδοσφαιρικός σύλλογος της Φινλανδίας με έδρα την πόλη Πόρι. Ιδρύθηκε το 1934 ως "Πόριν Πάλο-Τόβεριτ" (Porin Pallo-Toverit, PPT) και άλλαξε το όνομά της το 1992.
Σπύρος Βασιλείου

Ο Σπύρος Βασιλείου (Γαλαξίδι, 16 Ιουνίου 1903 − Αθήνα, 22 Μαρτίου 1985) ήταν Έλληνας καλλιτέχνης, ένας από τους πλέον παραγωγικούς, αναγνωρίσιμους και δημοφιλείς Έλληνες εικαστικούς. Ζωγράφος, αγιογράφος, χαράκτης, σκηνογράφος, γραφίστας, διακοσμητής, συγγραφέας-κριτικός και δάσκαλος. Την καλλιτεχνική του παραγωγή χαρακτηρίζει η συνάντηση των διδαγμάτων της λαϊκής και της βυζαντινής τέχνης με τους πειραματισμούς των σύγχρονών του ρευμάτων.
Sgt. Pepper's Lonely Hearts Club Band

"Sgt. Pepper's Lonely Hearts Club Band" είναι ο τίτλος του όγδοου άλμπουμ του αγγλικού ροκ συγκροτήματος The Beatles, το οποίο κυκλοφόρησε στις 1 Ιουνίου 1967 μέσω της δισκογραφικής εταιρείας "Parlophone" στην Ευρώπη και της "Capitol" στην Αμερική.
Το συγκεκριμένο άλμπουμ παρουσιάζει το συγκρότημα σε μία πιο ώριμη μορφή, από συνθετικής άποψης, σε σχέση με τα τέσσερα πρώτα χρόνια της δισκογραφικής τους παρουσίας. Το συγκεκριμένο άλμπουμ γνώρισε τεράστια επιτυχία ανεβαίνοντας στην κορυφή των τσαρτ και στις δύο πλευρές του Ατλαντικού, παραμένοντας στην κορυφή για 27 εβδομάδες στη Μεγάλη Βρετανία και 15 εβδομάδες στις Ηνωμένες Πολιτείες. 

Οι πωλήσεις του έχουν ξεπεράσει τα τριάντα εκατομμύρια αντίτυπα παγκοσμίως και θεωρείται ένα από τα καλύτερα και πιο επιδραστικά άλμπουμ όλων των εποχών, έχοντας καταταχθεί στην κορυφή της λίστας με τα "500 καλύτερα άλμπουμ όλων των εποχών" του περιοδικού "Rolling Stone".
Το "Sgt. Pepper's Lonely Hearts Club Band" κέρδισε το βραβείο "Grammy" του 1968 στην κατηγορία του άλμπουμ της χρονιάς, του καλύτερου εξωφύλλου, της καλύτερης ηχογράφησης και των καλύτερων φωνητικών.
Αβιλές

Το Αβιλές ("Avilés"), είναι πόλη και έδρα δήμου (municipio) της Β. Ισπανίας, στην αυτόνομη κοινότητα και επαρχία Αστούριες (Asturias). Ο δήμος έχει έκταση 26,81 χμ² και πληθυσμό 82.568 κατοίκους (2013) και είναι η τρίτη μεγαλύτερη πόλη της περιοχής, μετά το Οβιέδο και το Χιχόν, από τις οποίες απέχει 34 χλμ. Β. και 27 χλμ. Δ., αντίστοιχα. 

O κάτοικος της πόλης ονομάζεται "Αβιλεσίνο" (-"α") ("Avilesino-a").
Ζουπανία Βαράζντιν

μικρογραφία|Το έμβλημα της περιοχής
μικρογραφία|Χάρτης της περιοχής
Η Ζουπανία Βαράζντιν (κροατικά: "Varaždinska županija", ουγγρικά: "Varasd vármegye") ήταν διοικητική διαίρεση του Βασιλείου της Σλαβονίας από το 1850 
έως το 1868, από το 1868 έως το 1918 στο Βασίλειο της Κροατίας και Σλαβονίας, επαρχίας του Βασιλείου της Ουγγαρίας και της Αυστροουγγαρίας. Από το 1918 έως το 1924 αποτέλεσε διοικητική περιοχή του Βασίλειου Σέρβων, Κροατών και Σλοβένων. Η πρωτεύουσα της περιοχής ήταν η Βαράζντιν, είχε κατοίκους κι έκταση 2.521 τετραγωνικά χλμ.
Οκρούγκ Μπάνια Λούκα

μικρογραφία|Οι διοικητικές περιοχές του Βασιλείου Σέρβων, Κροατών και Σλοβένων 1918-1922
Η Οκρούγκ Μπάνια Λούκα ("κροατικά : Banjolučki okrug", "σερβικά : Бањалучки округ, γερμανικά : Kreis Banjaluka") ήταν διοικητική διαίρεση της Αυστροουγγαρίας και του Βασιλείου Σέρβων, Κροατών και Σλοβένων. Δημιουργήθηκε αρχικά το 1878 πάνω στα εδάφη του Σαντζακίου της Μπάνια Λούκα έως το 1923. Σύμφωνα με την απογραφή του 1921 είχε 423.096 κατοίκους.
Hyundai Atos

thumb|300px|right|Hyundai Atos Prime του 1999.
Το Hyundai Atos ήταν ένα αυτοκίνητο πόλης της κατηγορίας Α, που παρήχθη από την νοτιοκορεατική αυτοκινητοβιομηχανία Hyundai, μεταξύ του 1997 και του 2014. Διατέθηκε, επίσης, στο εμπόριο και με τις ονομασίες Atoz, Amica και Santro Xing. Υπέστη δύο ανανεώσεις, το καλοκαίρι του 1999, όταν και μετονομάστηκε σε Atos Prime, και το 2003. Σε όλες τις εκδόσεις του, προσφέρθηκε αποκλειστικά σε 5-πορτο hatchback αμάξωμα. Αντικαταστάθηκε από το Hyundai i10, στην Ευρώπη το 2007, και στις άλλες αγορές διεθνώς το 2011, εκτός από την Ινδία, όπου συνέχισε να διατίθεται για λίγα έτη ακόμα, και η παραγωγή του στη χώρα αυτή τελικώς διακόπηκε στα τέλη του 2014.
Τζονατάν Σμιντ

Ο Τζονατάν Σμιντ (γαλλ. Jonathan Schmid), γεννημένος στις 22 Ιουνίου 1990 στο Στρασβούργο, είναι Γάλλος ποδοσφαιριστής ο οποίος αγωνίζεται στη θέση του χαφ για λογαριασμό της ΣΚ Φράιμπουργκ.
Hyundai i10

300px|thumb|right|Hyundai Grand i10 έκδοσης 1.2 λίτρων, του 2014
300px|thumb|right|Hyundai i10 τρίτης γενιάς, του 2020
Το Hyundai i10 είναι αυτοκίνητο πόλης της κατηγορίας Α, που παράγεται από την νοτιοκορεατική αυτοκινητοβιομηχανία Hyundai από το 2007. Τον Αύγουστο του 2013, παρουσιάστηκε η δεύτερη γενιά του και προωθήθηκε στις αρχές του 2014 και, ειδικότερα στην Ευρώπη, τον Ιανουάριο. Μαζί με τη δεύτερη γενιά, εξελίχθηκε και μια λίγο μεγαλύτερη εκδοχή του, το Grand i10, κυρίως για τις αγορές της Ασίας και παρουσιάστηκε τον Σεπτέμβριο του 2013, μαζί με μια έκδοση σεντάν το Hyundai Xcent. Η τρίτη γενιά του i10 παρουσιάστηκε στις 20 Αυγούστου 2019.

Το αρχικό i10 εξελίχθηκε υπό την κωδική ονομασία «Hyundai PA» για να αντικαταστήσει το Hyundai Atos, που ήταν γνωστό επίσης και ως Hyundai Amica και Hyundai Santro. Αρχικά, το αυτοκίνητο απευθυνόταν κυρίως στην αγορά της Ινδίας, με την παραγωγή στην Ινδία, δεδομένης της δημοτικότητας των κόμπακτ hatchback στη χώρα. Στενή συγγένεια με το Hyundai i10 έχει το Kia Picanto.
Ισαμπέλ Παντόχα

Η Ισαμπέλ Παντόχα ("Isabel Pantoja") ισπανική : [isaˈβel panˈtoxa], γεννημένη στις 2 Αυγούστου 1956, είναι μια δημοφιλής σύγχρονη Ισπανίδα τραγουδίστρια. Είναι της Ρομά (Τσιγγάνα) καταγωγής, γεννημένη στην περιφέρεια Τριάνα της Σεβίλλης της Ισπανίας. Έχει κυκλοφορήσει περισσότερο από μια δωδεκάδα άλμπουμ καθ' όλη τη διάρκεια της καριέρας της, που εκτείνεται πολλές δεκαετίες, και είναι γνωστή για το διακριτικό ανδαλουσιανό στυλ της.

Γεννήθηκε σε μια οικογένεια των μουσικών. Και οι δύο ο πατέρας της και ο παππούς της ήταν τραγουδιστές.

Ο σύζυγός της, ο ταυρομάχος Φρανθίσκο Ριβέρα Πέρεθ, γνωστός επαγγελματικά ως «Πακίρρι» ("Paquirri"), πέθανε στην αρένα ταυρομαχίας στις 26 Σεπτεμβρίου 1984, στα κέρατα του ταύρου Avispado (Αβισπάδο) στο Ποθομπλάνκο, Κόρδοβα. Έχει ένα γιο με τον Πακίρρι, που ονομάζεται Φρανθίσκο Χοσέ Ριβέρα, πιο γνωστός ως Κίκο Ριβέρα ή Πακιρρίν.
Ζουπανία Σριεμ

thumb|right|100px|Το έμβλημα της περιοχής
μικρογραφία|Η περιοχή στον χάρτη της Σλαβονίας
μικρογραφία|Οι διοικητικές περιοχές του Βασιλείου Σέρβων, Κροατών και Σλοβένων 1918-1922
Η Ζουπανία Σριεμ ή Σιρμίου ("κροατικά: Srijemska županija, ουγγρικά: Szerém vármegye") ήταν διοικητική διαίρεση του Βασιλείου της Σλαβονίας του Βασιλείου της Κροατίας και Σλαβονίας, επαρχίας του Βασιλείου της Ουγγαρίας και της Αυστροουγγαρίας. Από το 1918 έως το 1924 αποτέλεσε διοικητική περιοχή του Βασίλειου Σέρβων, Κροατών και Σλοβένων. Η πρωτεύουσα της περιοχής ήταν η Βούκοβαρ, σύμφωνα με την απογραφή του 1910 είχε 414.234 κατοίκους κι έκταση 6.866 τετραγωνικά χλμ. Γεωγραφικά καταλάμβανε τα εδάφη του σημερινού Σριεμ ή Σιρμίου που ανήκει στην Κροατία, Σερβία και Βοϊβοντίνα.
Εσωτερική Θάλασσα του Σέτο

thumb|285px|Χάρτης της Εσωτερικής Θάλασσας με τους κυριότερους πορθμούς της
Η Εσωτερική Θάλασσα της Ιαπωνίας (Ιαπωνικά: 瀬戸内海, "Seto Naikai"), γνωστή και ως Εσωτερική Θάλασσα του Σέτο, είναι το θαλάσσιο σώμα που χωρίζει τα τρία από τα 4 μεγαλύτερα νησιά που αποτελούν την Ιαπωνία, τα Χονσού, Σικόκου και Κιούσου. Ως υδάτινη οδός, συνδέει τον ανοικτό Ειρηνικό ωκεανό με τη Θάλασσα της Ιαπωνίας. Περιέχει τον κόλπο της Οσάκα και από αυτή διεξάγονται οι θαλάσσιες μεταφορές από και προς τα βιομηχανικά κέντρα της περιοχής Κανσάι, όπως είναι οι πόλεις Οσάκα και Κόμπε. Πριν την κατασκευή της κύριας σιδηροδρομικής γραμμής, η Εσωτερική θάλασσα ήταν η βασική οδός μεταφορών μεταξύ Κανσάι και Κιούσου.

Εννέα νομοί της Ιαπωνίας έχουν ακτές στην Εσωτερική θάλασσα: οι Γιαμαγκούτσι, Χιροσίμα, Οκαγιάμα, Χυόγκο, Οσάκα, Καγκάβα, Εχίμε, Φουκουόκα και Όιτα, αλλά και μερικώς ο Νομός Βακαγιάμα. Παράλιες πόλεις της Εσωτερικής Θάλασσας είναι οι Χιροσίμα, Ιβακούνι, Τακαμάτσου και Ματσουγιάμα.

Η περιοχή της Εσωτερικής Θάλασσας είναι γνωστή για το ήπιο κλίμα της, με σταθερές θερμοκρασίες για ολόκληρο το έτος και σχετικώς λίγες βροχοπτώσεις, ανάλογο του μεσογειακού κλίματος με την αντίστοιχη Μεσόγειο θάλασσα. Η Εσωτερική Θάλασσα της Ιαπωνίας είναι γνωστή για τις περιοδικές ερυθρές παλίρροιες (赤潮, "akashio"), που προκαλούνται από πυκνές συγκεντρώσεις ειδών φυτοπλαγκτού και προκαλούν τον θάνατο μεγάλων αριθμών ψαριών.

Από τη δεκαετία του 1980 οι βόρειες και νότιες ακτές της συνδέονται από τις τρεις διαδρομές του «Προγράμματος Γεφυρών Χονσού-Σικόκου, που περιλαμβάνει τη σιδηροδρομική και οδική Μεγάλη Γέφυρα του Σέτο.
Ζουπανία Πόζεγκα

thumb|right|100px|Το έμβλημα της περιοχής
μικρογραφία|Η περιοχή στον χάρτη του βασιλείου Κροατίας και Σλαβονίας
μικρογραφία|Οι διοικητικές περιοχές του Βασιλείου Σέρβων, Κροατών και Σλοβένων 1918-1922
Η Ζουπανία Πόζεγκα ("κροατικά: Požeška županija, ουγγρικά: Pozsega vármegye") ήταν διοικητική διαίρεση του Βασιλείου της Σλαβονίας του Βασιλείου της Κροατίας και Σλαβονίας, επαρχιών του Βασιλείου της Ουγγαρίας και της Αυστροουγγαρίας. Από το 1918 έως το 1924 αποτέλεσε διοικητική περιοχή του Βασίλειου Σέρβων, Κροατών και Σλοβένων. Η πρωτεύουσα της περιοχής ήταν η Πόζεγκα, σύμφωνα με την απογραφή του 1910 είχε 265.272 κατοίκους κι έκταση 4.933 τετραγωνικά χλμ.
Μην αρχίζεις τη μουρμούρα

Το Μην αρχίζεις τη μουρμούρα είναι ελληνική και κυπριακή κωμική τηλεοπτική σειρά παραγωγής 2013-2022. Είναι βασισμένη στην ισπανική σειρά "«Escenas de Matrimonio»" (Σκηνές Γάμου) των Mediaset España & Alba Adriática και στην Ελλάδα προβάλλεται από τον τηλεοπτικό σταθμό Alpha TV. Στην Κύπρο, από το 2013-2016 η σειρά προβαλλόταν στον τηλεοπτικό σταθμό Sigma, ενώ από το 2016 η σειρά μεταφέρθηκε στον Alpha Κύπρου, οπότε και λειτούργησε ο σταθμός.

Η σειρά ξεκίνησε με βασικό καστ έξι ηθοποιών: Αντώνης Αντωνίου, Πάνος Βλάχος, Ελένη Κοκκίδου, Βλαδίμηρος Κυριακίδης, Δάφνη Λαμπρόγιαννη και Ιωάννα Τριανταφυλλίδου. Το καστ αυτό διατηρήθηκε μέχρι και το μέσο του τρίτου κύκλου οπότε και αποχώρησαν οι Βλάχος και Τριανταφυλλίδου, με αρκετά νέα ζευγάρια να προστίθενται και να αποχωρούν στους επόμενους κύκλους. Αποτελεί τη μακροβιότερη ελληνική κωμική τηλεοπτική σειρά.

Τη συγγραφική ομάδα των επεισοδίων αποτελούν διάφοροι σεναριογράφοι σε κάθε κύκλο, ανάμεσά τους οι Έλενα Σολωμού, Κωνσταντίνα Γιαχαλή, Βίκυ Αλεξοπούλου, Κωστής Παπαδόπουλος, Παναγιώτης Χριστόπουλος, Φώφη Κώττη, Νίκος Σταθόπουλος, Βίκυ Κουκούτση, Φωτεινή Αθερίδου, Θέμης Γκυρτής, Σάρα Γανωτή, Χριστιάνα Αρτεμίου, Αντρέας Αριστοτέλους και άλλοι, ενώ τη σκηνοθεσία ανέλαβαν οι Αντώνης Αγγελόπουλος και Διονύσης Φερεντίνος για την Ελλάδα και οι Στάμος Τσάμης, Θοδωρής Νικολαΐδης και Ναστάζια Χριστοδούλου για την Κύπρο.

Το τραγούδι τίτλων της σειράς είναι διασκευή του τραγουδιού «Η γυναίκα μου η Μουρμούρα» από το συγκρότημα Imam Baildi. Η αυθεντική ενορχήστρωση ανήκει στον Βασίλη Τσιτσάνη και το ερμήνευσε πρώτος ο Μανώλης Αγγελόπουλος το 1966.
Σοντοσίμα

255px|thumb|right|Εικόνα του Σοντοσίμα από το διάστημα
255px|thumb|right|Ο «Δρόμος του Αγγέλου» στο Σοντοσίμα

Το Σοντοσίμα ((, "Shōdo-shima") ή Νήσος Σόντο είναι ένα νησί της Ιαπωνίας στην Εσωτερική Θάλασσα. Το όνομά του σημαίνει «Νησί των φασολιών αζούκι». Είναι γνωστό στη χώρα ως ο τόπος όπου διαδραματίζεται το μυθιστόρημα "«24 μάτια»" και οι κινηματογραφικές μεταφορές του και για την παραγωγή σόγιας και σόμεν. Επίσης, ως η πρώτη περιοχή της Ιαπωνίας όπου καλλιεργήθηκε επιτυχώς το ελαιόδεντρο, γεγονός που του έδωσε και το προσωνύμιο «Νησί της Ελιάς».
Παμφίλη Αργυροπούλου

Η Παμφίλη Αργυροπούλου (Αθήνα 1908 - Αθήνα 1994) ήταν Ελληνίδα ηθοποιός και κόρη του ηθοποιού Βασίλη Αργυρόπουλου (όχι του γνωστού κωμικού). Υπήρξε σύζυγος του ηθοποιού Κώστα Σαντοριναίου.
Φώτης Μαστροκώστας (Θάνος)

Ο Φώτης Μαστροκώστας (Θάνος) (1914-1961) ήταν Έλληνας κομμουνιστής, στέλεχος της πρώτης αντάρτικης ομάδας του Άρη Βελουχιώτη και καπετάνιος του ΕΛΑΣ και του ΕΛΑΝ. Ακολούθησε τον Βελουχιώτη μετά τη Συνθήκη της Βάρκιζας, συνελήφθη το 1945 και καταδικάστηκε σε θάνατο. Έμεινε 16 χρόνια φυλακισμένος και πέθανε το 1961.
Ζουπανία Βιροβίτιτσκα

thumb|right|100px|Το έμβλημα της περιοχής
μικρογραφία|Η περιοχή στον χάρτη του Βασιλείου της Κροατίας και Σλαβονίας
μικρογραφία|Οι διοικητικές περιοχές του Βασιλείου Σέρβων, Κροατών και Σλοβένων 1918-1922
Η Ζουπανία Βιροβίτιτσκα ("κροατικά: Virovitička županija, ουγγρικά: Verőce vármegye") ήταν διοικητική διαίρεση του Βασιλείου της Κροατίας και Σλαβονίας, επαρχιών του Βασιλείου της Ουγγαρίας και της Αυστροουγγαρίας. Από το 1918 έως το 1924 αποτέλεσε διοικητική περιοχή του Βασιλείου Σέρβων, Κροατών και Σλοβένων. Η πρωτεύουσα της περιοχής ήταν η Βιροβίτιτσκα και από τον 18ο αιώνα η Όσιγιεκ. σύμφωνα με την απογραφή του 1910 είχε 272.430 κατοίκους κι έκταση 4.867 τετραγωνικά χλμ.
Οφίων

Στην ελληνική μυθολογία, ο Οφίων ήταν Τιτάνας, μια από τις αρχέγονες θεότητες που μαζί με την Ωκεανίδα Ευρυνόμη κυβερνούσαν τον κόσμο πριν τους εκδιώξουν από τον Όλυμπο ο Κρόνος και η Ρέα.
Αβιλιάνο

Το Αβιλιάνο ("Avigliano") είναι πόλη και έδρα δήμου (comune) της ΝΝΚ. Ιταλίας, στην επαρχία Ποτέντσα, της περιφέρειας Μπαζιλικάτα (Basilicata). Ο δήμος έχει έκταση 85,48 χμ² και πληθυσμό 11.722 κατοίκους (Σεπτέμβριος 2013).

Ο κάτοικος της πόλης ονομάζεται "Αβιλιανέζε" (-"α") (πληθ. "Αβιλιανέζι" (-"ε")) ("Aviglianese-a, Aviglianesa-e") .
Metaldays

Το METALDAYS είναι ένα ετήσιο heavy metal μουσικό φεστιβάλ που λαμβάνει χώρα στο Τολμίν (Σλοβενία) από το 2004. Είχε την ονομασία METALCAMP μέχρι το και το 2012. Το φεστιβάλ κάθε χρόνο αυξάνει την δημοτικότητά του καθώς και την κάλυψή του από μέσα μαζικής ενημέρωσης, οπότε λόγω μεγέθους το 2010 τα διαθέσιμα εισιτήρια περιορίστικαν στις 12.000. Το Metaldays στην αρχή διοργανωνόταν από την αυστριακή Rock The Nation και την σλοβένικη Master Of Metal (MOM d.o.o.). Από το 2013, η διοργανώτρια εταιρεία του φεστιβάλ είναι η σλοβένικη MIFI d.o.o.
Cowboy Bebop

Το Cowboy Bebop (ιαπωνικά: カウボーイビバップ, λατινισμός Χέπμπορν: "Kaubōi Bibappu") είναι ιαπωνική σειρά anime του 1998 που αναπτύχθηκε από την Sunrise. Περιλαμβάνει μια ομάδα παραγωγής με επικεφαλής τον σκηνοθέτη Σινιτσίρο Βατανάμπε, τον σεναριογράφο Κεΐκο Νομπουμότο, τον σχεδιαστή χαρακτήρων Τοσιχίρο Καγουαμότο, τον μηχανικό σχεδιαστή Κιμιτόσι Γιαμάνε και τη συνθέτη Γιόκο Κάνο. Η σειρά αποτελείται από είκοσι έξι επεισόδια (συνεδρίες). Διαδραματίζεται κατά το έτος 2071 και ακολουθεί τις περιπέτειες, αναποδιές και τραγωδίες του πληρώματος κυνηγών επικηρυγμένων που ταξιδεύουν με το Bebop, το διαστημόπλοιο τους. Το "Cowboy Bebop" διερευνά φιλοσοφικές έννοιες, όπως τον υπαρξισμό, την υπαρξιακή ανία, τη μοναξιά, και την επιρροή του παρελθόντος.

Η σειρά έκανε πρεμιέρα στην Ιαπωνία στο κανάλι TV Tokyo από τις 3 Απριλίου έως τις 26 του Ιουνίου του 1998, μεταδίδοντας μόλις δώδεκα επεισόδια και ένα special λόγω του αμφιλεγόμενου περιεχομένου με θεματολογία για ενηλίκους. Το σύνολο των είκοσι έξι επεισοδίων της σειράς αργότερα μεταδόθηκε από την WOWOW από τις 24 Οκτωβρίου μέχρι τις 24 Απριλίου 1999. Το άνιμε προσαρμόστηκε σε δύο σειρές μάνγκα που εκδόθηκαν στο Kadokawa Shoten's Asuka Fantasy DX. Μια ταινία κυκλοφόρησε αργότερα σε κινηματογράφους σε όλο τον κόσμο.

Το "Cowboy Bebop" έγινε μια κριτική και εμπορική επιτυχία, τόσο στην ιαπωνική όσο και στις διεθνείς αγορές, κυρίως στις Ηνωμένες Πολιτείες. Η σειρά συγκέντρωσε πολλά σημαντικά βραβεία άνιμε και επιστημονικής φαντασίας από τις ιαπωνικές εκδόσεις, και έλαβε καθολικούς επαίνους για το στιλ της, τους χαρακτήρες, την ιστορία, τις φωνές των ηθοποιών, το animation και τη μουσική. Στα χρόνια που ακολούθησαν την κυκλοφορία της, κριτικοί και σχολιαστές, από τις Ηνωμένες Πολιτείες ειδικότερα, έχουν αναγνωρίσει τη σειρά "Cowboy Bebop" ως ένα αριστούργημα και συχνά την αναφέρουν ως μια από τις καλύτερες σειρές άνιμε όλων των εποχών. Πιστώνεται με την συμβολή της εισαγωγής των άνιμε σε ένα νέο κύμα τηλεθεατών από τη δύση στις αρχές της δεκαετίας του 2000, ενώ το "Cowboy Bebop" έχει επίσης επισημανθεί ως μια σειρά πύλη για το μέσο ως σύνολο.
Σταμάτης Σέρμπος

Ο Σταμάτης Σέρμπος, Λιβάδια της Χίου (1806)- Πειραιάς (1883), ήταν έμπορος που κατέγραψε στο χειρόγραφό του τις προσωπικές του αναμνήσεις από τη σφαγή της Χίου το 1822, την φυγή του αρχικά στα Ψαρά και στη συνέχεια την περιπλάνησή του στον Μοριά και τελικά την εγκατάσταση του στον Πειραιά το 1835 όταν έγινε η μεταφορά της πρωτεύουσας από το Ναύπλιο στην Αθήνα. Δεν παραλείπει να αναφερθεί στους εμφυλίους πολέμους, στη δολοφονία του Καποδίστρια και στην άφιξη του Όθωνα.
Διοκλής ο Κορίνθιος

Ο Διοκλής ο Κορίνθιος ήταν αρχαίος Έλληνας αθλητής από την Κόρινθο που έγινε ολυμπιονίκης στο στάδιο στην 13η Ολυμπιάδα το 728 π.Χ. Το αγώνισμα του σταδίου (δρόμος περίπου 180 μέτρων) ήταν το μοναδικό άθλημα της διοργάνωσης για τις 13 πρώτες Ολυμπιάδες.

Ο Διοκλής λέγεται ότι ήταν ερωμένος του Φιλόλαου της οικογένειας των Βακχιάδων που έγινε νομοθέτης στη Θήβα. Ο Διοκλής στη συνέχεια αφήνει την Κόρινθο για να ζήσει με τον Φιλόλαο στη Θήβα. Έζησαν μαζί για το υπόλοιπο της ζωής τους και θάφτηκαν σε παρακείμενους τάφους.
Κοιλάδα του Δρίνου

Η Κοιλάδα του Δρίνου () είναι μια κοιλάδα στη νότια Αλβανία και τη βορειοδυτική Ελλάδα κατά μήκος του ποταμού Δρίνου. 

Η Κοιλάδα του Δρίνου περιέχει πολλά μοναστήρια. Τα πιο σημαντικά είναι αφιερωμένη στον Άγιο Κήρυκο και την Αγία Ιουλιέττα.
Ασκληπιγένεια

Η Aσκληπιγένεια (Ἀσκληπιγένεια, άκμασε το 430–485 μ.Χ.) υπήρξε Αθηναία φιλόσοφος και μυστικίστρια. Πατέρας της ήταν ο Πλούταρχος ο Aθηναίος, επικεφαλής της Aκαδημίας, την οποία είχε ιδρύσει ο Πλάτωνας. Aυτός δίδαξε στην κόρη του στα μυστικά της θεουργίας -όρος που σήμαινε «θείο έργο, θαύμα», αλλά και την τέχνη του να προκαλείς θαύματα. Οι πληροφορίες γι’ αυτήν προέρχονται κυρίως από το έργο "Πρόκλος" του Mαρίνου, που ήταν ενθουσιώδης μαθητής του φιλοσόφου και διάδοχός του στη διεύθυνση της Ακαδημίας.

Mαθητής της Ασκληπιγένειας ήταν ο Πρόκλος, ένας από τους πιο γνωστούς νεοπλατωνικούς, ο οποίος ανέλαβε τη διεύθυνση της αθηναϊκής σχολής μετά τον Πλούταρχο και το Συριανό. Εκείνη του αποκάλυψε παλαιές μυστηριακές τελετές (τα ιερά «Ὄργια») και τον μύησε στη θεουργία και τις παραδόσεις των Χαλδαίων. Ήταν η μόνη που κατείχε τις γνώσεις αυτές από τότε που πέθανε ο πατέρας της, ο οποίος τις είχε διδαχτεί από το δικό του πατέρα, τον Νεστόριο, σύμφωνα με τον Μαρίνο.

O φιλόσοφος, μετά τη μαθητεία του κοντά της, απόκτησε, όπως λέγεται, την ικανότητα να βλέπει θεία οράματα, να προκαλεί βροχή, να προβλέπει το μέλλον, ακόμη και να θεραπεύει ανίατες ασθένειες. Αναφέρεται μάλιστα ότι γιάτρεψε την κόρη του φίλου του Aρχιάδα, η οποία λεγόταν επίσης Aσκληπιγένεια, προκαλώντας την άμεση παρέμβαση του Aσκληπιού.

Ο Πρόκλος πέθανε την άνοιξη του 485, όμως η Aσκληπιγένεια εξακολούθησε να διδάσκει και μετά το θάνατό του. Συγχρόνως, συνεργαζόταν με αρκετές άλλες γυναίκες ώστε η σχολή των Αθηνών να συνεχίσει απρόσκοπτα τη λειτουργία της.
Μαγίμ Μπιάλικ

Η Μαγίμ Μπιάλικ (1975) είναι Αμερικανίδα ηθοποιός και νευροεπιστήμονας.
Ποιος φοβάται τη Βιρτζίνια Γουλφ;

Το Ποιος φοβάται τη Βιρτζίνια Γουλφ; (Who's afraid of Virginia Woolf?) είναι θεατρικό δράμα του Έντουαρντ Άλμπι που έκανε πρεμιέρα στο Μπρόντγουεϊ το 1962 και μετράει πλήθος παραστάσεων μέχρι και τώρα σε όλο τον κόσμο. Μεταξύ των έργων του δραματουργού είναι ίσως το πιο γνωστό στο ευρύ κοινό, παρόλο που δεν έλαβε, όπως συνέβη με μεταγενέστερα έργα του, το Βραβείο Πούλιτζερ δραματουργίας.

Το 1966 μεταφέρθηκε στον κινηματογράφο με τον Ρίτσαρντ Μπάρτον και την Ελίζαμπεθ Τέιλορ σε πρωταγωνιστικούς ρόλους και σε σκηνοθεσία Μάικ Νίκολς.
2-μεθυλοπυριδίνη

Η 2-μεθυλοπυριδίνη ή 2-πικολίνη (αγγλικά "2-methylpyridine") είναι βασική ετεροκυκλική αρωματική (δηλαδή ετεροαρωματική) οργανική ένωση, που περιέχει άνθρακα, υδρογόνο και άζωτο, με μοριακό τύπο C6H7N. Η χημικά καθαρή 2-πικολίνη, στις κανονικές συνθήκες περιβάλλοντος, δηλαδή σε θερμοκρασία 25°C και υπό πίεση 1 atm, είναι άχρωμο ή ξεθωριασμένο κιτρινοπράσινο υγρό που έχει δυσάρεστη οσμή, παρόμοια με της «μητρικής» πυριδίνης. Είναι μία από τις τρεις (3) ισομερείς του μεθυλοπυριδίνες, των οποίων οι δομές διαφέρουν ανάλογα με τη θέση που η μεθυλομάδα (CH3) τους επισυνάπτεται γύρω από το πυριδινικό τους δακτύλιο.

Χρησιμοποιείται κυρίως για την παραγωγή βινυλοπυριδίνης, η οποία με τη σειρά της χρησιμεύει για τη βιομηχανία πλαστικών, και της νιτραπυρίνης, που είναι αγροχημικό.
Μινέρος ντε Σακατέκας

Η Μινέρος ντε Σακατέκας (ισπανικά: "Mineros de Zacatecas") είναι μεξικανικός ποδοσφαιρικός σύλλογος από το Σακατέκας. Μετέχει από την ίδρυσή της στο πρωτάθλημα της Ασένσο ΜΧ.
Sex and the City

To Sex and the City είναι αμερικανική τηλεοπτική σειρά που προβλήθηκε από το 1998 ως το 2004 από το HBO. Ο δημιουργός της είναι ο Ντάρεν Σταρ και ο βασικός παραγωγός, σκηνοθέτης και σεναριογράφος της σειράς είναι ο Μάικλ Πάτρικ Κινγκ.

Η σειρά αφηγείται τη ζωή τεσσάρων γυναικών στη Νέα Υόρκη και εστιάζει στη φιλία τους, στη σχέση τους με τους άντρες, στη σεξουαλικότητα και στη θηλυκότητα.
Τσίβας ΗΠΑ

Η Τσίβας ΗΠΑ (αγγλικά: "Chivas USA") ήταν αμερικανικός επαγγελματικός σύλλογος ποδοσφαίρου με έδρα το Κάρσον, προάστιο του Λος Άντζελες στην Καλιφόρνια, ενώ μετείχε στη Μέιτζορ Λιγκ Σόκερ (MLS). Στην αρχή αποτελούσε θυγατρική του μεξικανικού συλλόγου Γουαδαλαχάρα.

Αποτέλεσε την ενδέκατη ομάδα της MLS κατά την είσοδό της στο πρωτάθλημα το 2004. Η Τσίβας ΗΠΑ προοριζόταν να θεωρηθεί ως «μικρός αδερφός» του μητρικού συλλόγου της Γουαδαλαχάρα, μιας από τις ευρέως υποστηριζόμενες και επιτυχημένες ομάδες στο Μεξικό. Το "chiva" στα ισπανικά σημαίνει «κατσίκα», η οποία θεωρείται σκληρό και ανθεκτικό ζώο στο Μεξικό, ενώ αποτελεί και το ψευδώνυμο της ομάδας της Γουαδαλαχάρα.

Η Τσίβας ΗΠΑ διεξήγαγε τα εντός έδρας παιχνίδια της στο StubHub Center στο Κάρσον, το οποίο μοιράστηκε με την αντίπαλό της, Λος Άντζελες Γκάλαξι. Το σωματείο ανήκε αρχικά στον Αντόνιο Κουέ και τον Χόρχε Βεργάρα, ο οποίος κατέχει επίσης την ομάδα της Γουαδαλαχάρα. Το 2014, η MLS αγόρασε το σύλλογο από τον Βεργάρα με σκοπό να την μεταπωλήσει σε νέους ιδιοκτήτες.

Η ομάδα διέκοψε τη λειτουργία της μετά την κανονική περίοδο του 2014. Μία νέα δικαιόχρηση (franchise) επέκτασης στο Λος Άντζελες θα συσταθεί το 2018.
Ζακ Αρκαντέλτ

Ο Ζακ Αρκαντέλτ ή "Αρκαντέλ" (Jacques Arcadelt, ή Jacob Archadelt, ή Arcadet, ή Arcadente) , Μπολόνια 5 Νοεμβρίου 1504; 1505; 1507; – Παρίσι 14 Οκτωβρίου 1568) ήταν Γαλλοφλαμανδός συνθέτης του 16ου αιώνα, από τους σημαντικότερους εκπροσώπους της πρώτης γενεάς συνθετών του ιταλικού μαδριγαλίου της Αναγέννησης. Παρόλο που, γενικά, είναι γνωστός για τις φωνητικές κοσμικές του συνθέσεις, έγραψε και θρησκευτική μουσική.

Το πρώτο βιβλίο του με μαδριγάλια, που δημοσιεύτηκε μέσα σε μια δεκαετία από την εμφάνιση των πρώτων δειγμάτων της συγκεκριμένης φόρμας, ήταν η πιο ευρέως τυπωμένη συλλογή μαδριγαλίων ολόκληρης της εποχής. Εκτός από μαδριγαλιστής, ήταν εξίσου παραγωγικός και έμπειρος στο να συνθέτει λυρικά τραγούδια (chansons), κυρίως αργά στην καριέρα του, όταν ζούσε στο Παρίσι. Μέσα από τις εκδόσεις του Αρκαντέλτ, που ήσαν περισσότερες από εκείνες οποιουδήποτε άλλου συνθέτη του είδους, το μαδριγάλι έγινε γνωστό έξω από την Ιταλία. Οι μεταγενέστεροι συνθέτες θεωρούσαν το στυλ του ως ιδεώδες. Κατοπινές ανατυπώσεις του πρώτου βιβλίου του για μαδριγάλια χρησιμοποιήθηκαν συχνά για διδακτικούς σκοπούς, για περισσότερο από έναν (1) αιώνα μετά την αρχική δημοσίευσή του.
Πόππα του Μπαγιέ

Η Πόππα του Μπαγιέ, ήταν σύζυγος ή ερωμένη του μεγάλου Βίκινγκ κατακτητή και γενάρχη της Νορμανδικής δυναστείας Ρόλλο της Νορμανδίας. Η Πόππα ήταν μητέρα του Γουλιέλμου Α΄ του "Μακρόξιφου" και γιαγιά του Ριχάρδου Α΄ του "Άφοβου", που έφερε την Νορμανδία στην σφαίρα επιρροής της μεσαιωνικής Γαλλίας. 

Η καταγωγή της είναι άγνωστη. Ο Νορμανδός ιστορικός Ντίνο του Σεν Κουεντίν περιγράφει την Πόππα σαν κόρη του κόμητος Βερεγγάριου, ο οποίος ήταν κυρίαρχος της περιοχής πριν κατακτηθεί στο Μπαγιέ από τον Ρόλλο την περίοδο 885 - 889. Ο πιθανότερος πατέρας της ήταν ο Βερεγγάριος Β΄ της Νευστρίας, ο οποίος το βέβαιο είναι ότι ανήκε στην υψηλή αριστοκρατία των Φράγκων. Ανδριάντας της Πόππας υπάρχει στο Μπαγιέ.

Με τον Βίκινγκ κατακτητή Ρόλλο απέκτησε τέκνα:
* Γουλιέλμος Α΄ ο "μακρόξιφος". Γιος του ήταν ο Ριχάρδος Α΄.
* Αδέλα της Νορμανδίας.